# Elsa y Elmar

Elsa y Elmar du izena Elsa Margarita Carvajal (Bucaramanga, 1993ko uztailaren 31) kolonbiar kantautorearen musika proiektuak, eta «pop espiritual» gisa deskribatu du bere estiloa. 2014an John Lennon Konposizio Sarietan musika latinoaren sari nagusia irabazi zuen "Me viene bien" abestiarekin eta bi urte geroago 40 mila pertsonaren aurrean aurkeztu zen Coldplay talde britainiarraren irekiera ekitaldi gisa Bogotako El Campin estadioan.

## Biografia
### Hastapenak

Kolonbiako Bucaramanga herrian jaioa, bederatzi urterekin hasi zen Carvajal musika eskolak hartzen. 16 urterekin jazz akademia batean eman zuen izena, eta 2011n Bostonera joan zen, Berklee College of Music-en ikastera. Elsa y Elmar kontzeptua 2012. urtean sortu zen, AEBetako hirian egon zen bitartean. W Radio Kolonbiako hedabideari eskainitako elkarrizketa batean, Carvajalek azaldu zuen "Elmar" hitza aukeratu zuela bere izenaren laguntzaile gisa, bere jarraitzaileek eta inguruko jendeak bere itsasoa irudikatzen zutela sentitzen zuelako.
2013an, sei abesti zituen EP bat grabatu zuen, Sentimos bien izenekoa, Mateo Lewisek ekoitzia eta plataforma digitaletan estreinatua, urriaren 13an. 2014an, John Lennon Konposizio Sarien saioetako bat egin zuen, eta sari nagusia lortu zuen musika latinoaren kategorian.

### Aintzatespena

Berkleeren ikasketak amaitu ondoren, Carvajal San Frantziskora joan zen, eta talde bat osatu zuen bere zuzeneko aurkezpenak laguntzeko. Bere lehen iraupen luzekoa, Rey, 2015eko irailaren 25ean argitaratu zuen, ondoren Exploradora heldu zen. Urte horretan bertan, hainbat jaialditan aurkeztu zen, Bogotako Estereo Picnic eta Guadalajarako Tecate Coordenadan, besteak beste. 2016ko apirilaren 13an, Elsak y Elmarrek Coldplay talde britainiarraren kontzertuaren irekiera ekitaldia egin zuen Bogotan.
Eres diamante izan zen bere hurrengo albuma, eta, ekoizpen horri esker, Grammy Latino sarietarako izendatu zuten 2019an, artista berri onenaren kategorian. 2020an EP berri bat plazaratu zuen, Cuatro veces diez izenekoa.
2022an, lau izendapen lortu zituen berriro Grammy Latino sarietan, urteko album kategorian, pop ahots album onenaren kategorian Ya no somos los mismos lanagatik, pop/rock abesti onenaren kategorian, Qué voy a hacer conmigo singleagatik, Bruses abeslari mexikarrarekin lankidetzan, eta grabazio ingeniaritza onenaren kategorian, album baterako.

## Diskografia

* Sentirnos Bien (2013)
* Rey (2016)
* Eres Diamante (2019)
* Cuatro Veces 10 (2020)
* Ya No Somos Los Mismos (2022)
* Palacio (2024)

## Erreferentziak

* 1 2 «La colombiana Elsa promociona en California su "pop espiritual"» EFE.
* ↑ «Elsa y Elmar abrirá el concierto de Coldplay en Bogotá» W Radio 28 de marzo de 2016.
* ↑ «Elsa y Elmar Takes John Lennon Latin Prize» Billboard 6 de mayo de 2015.
* ↑ «John Lennon Songwriting Contest Session II» John Lennon Songwriting Contest.
* ↑ «Elsa y Elmar, una voz colombiana que se hace oír» El Tiempo 17 de marzo de 2015.
* ↑ «Concierto de Coldplay en Bogotá, una explosión de colores» El Espectador.
* ↑ «Todo listo para el concierto de Coldplay la noche de este miércoles en Bogotá» El País.
* ↑ «Greeicy y Elsa y Elmar van por su primer Grammy Latino» El Heraldo.
* ↑ Arenas, Lenix. «La bumanguesa Elsa y Elmar nominada a los Latin Grammy» Vanguardia.
* ↑ «Elsa y Elmar, honestidad instintiva en un mundo cerrado» El Tiempo 3 de mayo de 2020.
* ↑ «Elsa y Elmar, la santandereana con cuatro nominaciones al Grammy» www.vanguardia.com 2022-09-21.
* ↑ Ratner-Arias, Sigal. (2022-11-17). «Drexler arrasa con 6 Latin Grammys, Bad Bunny gana 5, Rosalía álbum del año: Lista de ganadores» Billboard.

## Kanpo estekak

* Pop-a eta emozioak Berria, 2024.09.22
* Datuak: Q39058310